SPOZNAVANJE OKOLJA – 5. in 6. URA: MESTO, VAS

Poznamo več vrst naselij.

MESTO je gosto naseljeno in pozidano naselje. Poznamo večja in manjša mesta. Prebivalci mest se imenujejo meščani. V mestih je pogosto problem prostor za gradnjo, zato se stavbe gradijo v višino (stolpnice, bloki, nebotičniki). Mesto je prepleteno z ulicami. Značilen je gost promet in številne ustanove (šole, muzeji, knjižnice, banke …).

VAS je manjše naselje od mest. Grajene so na podeželju. Prebivalci se imenujejo vaščani. K vaškim naseljem sodijo samotne kmetije, zaselki, gručaste ter obcestne vasi.

**Samotna kmetija** je najmanjše naselje, sestavlja ga kmetija z gospodarskim poslopjem.

**Zaselek** je naselje s 3-15 hišami.

**Gručasta vas** je strnjeno naselje brez pravega razporeda hiš.

**Obcestna vas** je naselje, kjer so hiše razporejene ob cesti.



samotna kmetija zaselek

 

gručasta vas obcestna vas

1. **NALOGA**

V zvezek za spoznavanje okolja napiši naslov:

MESTO IN VAS

Prepiši zgornje besedilo.

1. **NALOGA**

Natisni in nalepi ali nariši sliki dveh vrst naselij. Ena slika naj predstavlja mesto, druga pa naj predstavlja vas. Pod sliko napiši, ali je to mesto ali vas.

1. **NALOGA (narediš, če v zvezku še nimaš miselnega vzorca o mestu in vasi)**

Naredi dva miselna vzorca. V enem naj bo naslov MESTO, v drugem pa VAS. V miselna vzorca vključi slike, ki so značilne za posamezno vrsto naselja. Slike naj vključujejo ustanove, zgradbe, značilnosti prometa in poseljenosti. Poišči jih v časopisih, revijah, internetu ipd.

1. **NALOGA**

Oglej si spodnji zemljevid. V zvezek napiši manjše VASI v okolici Domžal.



1. **NALOGA**

Oglej si spodnji zemljevid. V zvezek napiši večja MESTA v bližini Domžal.

